**Líška**

Za kríčkom sa krčí líška,

strká čosi do kožúška.

Čože je to milé deti?

Čože jej to z vrecka svieti?

Počuť z kríčkov zakrátko,

pišťať malé kuriatko.

Gazdina to začula,

flintu rýchlo nabila.

Tras sa veru, líška tras,

bude bitka ako fras!

Utekala veru hej,

po čistinke zelenej.

V cvale, v chvate zakrátko,

utieklo jej kuriatko.

A keď líšku hlad zas zmorí,

nech si ide do komory,

Dosť má miesta v líščej nore,

nech si loví doma, v hore.

**Zajace**

Boli raz dva zajace

a tie sa báli velice.

Neznášali Veľkú noc,

Lebo majú práce moc.

Maľujú pestré vajíčka,

Kladú ich do košíčka.

Radšej by sa vonku hrali,

s kamarátmi vystrájali.

Ušli tak do lesíčka,

stretla ich tam líštička.

Kde ste sa tu, kde sa vzali?

Čo ste vajcia nezdobili?

Budú deti veru plakať,

keď nebudú kraslice mať.

Idem s vami zajace,

I ja spravím kraslice.

**Ježko**

V trávičke je klbôčko,

no nie je chlpaté,

Kotúľa sa ľahučko,

je celé pichľavé.

Zalezie si do trávy,

hľadá trochu potravy.

Hruštičku a jabĺčko,

odnesie si ľahučko.

A tak to ide stále ďalej,

prehľadáva celú alej.

**Mravenisko**

Na lúke stojí hrad,

ten hrad má každý rád.

Mravčí je to hrad

a každý je tam brat.

Disciplínu veľkú majú,

na nič sa však nesťažujú.

Po cestách vláčia bremená,

nebolia ich ramená.

Kráľovná znáša vajíčka

je ich mravčia mamička.

Starajú sa o ne pestúnky,

a hrávajú im na strunky.

Nakŕmia ich nachovajú,

pesničky im zaspievajú.

Narástli im ramená

a tiež nosia bremená.

Tak to býva tak to je,

keď mravenisko hradom je.

***Viktória Šebová,*** *9.rokov*

*Díčova 2, 921 01 Piešťany*

***Lucia Orlovská.*** *9. rokov*

*A.Hlinku 63, 92101 Piešťany*

*I. kategória*

*ŠKD pri ZŠ, Holubyho 15, 92101Piešťany*

*3. ročník*

**Prasiatko**

Prasiatko sa v blate sa hráva,

nikomu pokoja nedáva.

Chrumká jabĺčka a kukuričku,

No zje aj zdravú brokoličku.

Chlievik je jej domček,

pri domčeku stromček.

Pri domčeku trávička,

ešte jarná, mladučká.

S kamošmi sa na nej hráva,

veď je mladá, stále hravá.

Čo sa ono naskáče,

nikdy veru neplače.

**Poník**

Malý je aj rýchly je,

vždycky všetkých predbehne.

Vyhrá pohár maličký,

k tomu štyri mrkvičky.

Je on síce maličký,

má však rýchle nožičky.

Do stajne už uteká,

klopkajú mu kopytá.

Kováč kuje podkovy,

koníkovi na nohy.

Preteky sú dneska,

každý poníkovi tlieska.

**Poľná myš**

Malá poľná myška,

stále všetko hryzká.

Pšenicu aj jačmeň,

Schová si však za peň.

Potom ide pre vodičku,

do studničky zlatej,

odvezie sa na vozíčku

do komôrky našej.

***Urbanová Veronika*** *8. rokov*

*92201 Bašovce 13 .*

*I.kategória*

*ŠKD pri ZŠ Holubyho 15, 921 01 Piešťany*

*3. ročník*

**Včielka**

Priletela včielka na kvet,

pozerá sa z neho na svet.

Aká je tá lúka v lete,

keď celá žiari v kvete.

Na nôžkach má veľa peľu,

bude z toho veľa medu.

Keď nám medík daruje,

každý z nás ho s chuťou zje.

**Ďateľ**

Ďateľ ďube ďub, ďub, ďub,

vyliečiť chcem tento dub.

Zobáčikom zaklopem

a červíka vytiahnem.

Ďateľ z kôry odlúpil,

červíčka tam objavil.

A červíček kričí :“Jaj,

za chvostík ma neťahaj!“

Ja ťa veru vytiahnem

a pritom ťa ešte zjem.

Ďateľ tak strom vyliečil

a tým sa mu zavďačil.

**Lienka**

Lienka, lienka bodkovaná,

usilovná je od rána.

Najprv ide do kuchynky,

pripraví si potravinky.

Keď má všetko vybrané,

pridá niečo voňavé.

Materina dúška,

šepká jej do uška :

uvar zo mňa teplý čaj,

izbičku si prevoňaj!

Potom lienka odletí,

zbierať vošky v okvetí.

**Alžbeta Mjartanová** – 9. rokov

Sasinkova 34, 921 01 Piešťany

I.kategória

ŠKD pri ZŠ, Holubyho 15, 92101 Piešťany

3. ročník